**Brian Michael Salcido** (s. 14. huhtikuuta 1985 Los Angeles, Kalifornia, Yhdysvallat) on yhdysvaltalainen jääkiekkopuolustaja, joka pelaa Saksan DEL-liigan ERC Ingolstadtissa. Hänen vahvuuksiinsa kuuluu kiekollinen peli, koko, syöttäminen, kahden suunnan pelaaminen ja pelikäsitys. Salcido ei ole kuitenkaan kovin nopea luistelija ja hän joutuu pelaamaan ajoittain sääntöjen rajamailla voiman puutteensa vuoksi. Salcido saa useimmiten vastuuta ylivoimalla.

Ura
---

### Seuraura

#### Ura Pohjois-Amerikassa

Salcido kävi high schoolin Shattuck St. Mary'sissa, jonka jälkeen hän pelasi vuodet 2003–2006 Colorado Collegen yliopistojoukkueessa. Salcido oli kaudella 2004–2005 joukkueensa tehokkain puolustaja tehoilla 7+23=30. Mighty Ducks of Anaheim varasi hänet viidennellä kierroksella 141. pelaajana NHL:n varaustilaisuudessa 2005. Myös kaudella 2005–2006 Salcido oli Colorado Collegen tehokkain puolustaja tehoilla 8+32=40. Hän sijoittui koko WCHA:n puolustajien pistepörssissä toiseksi Denverin yliopiston Matt Carlen jälkeen. Salcido valittiin kauden päätteeksi sarjan toiseen tähdistökentälliseen.

Elokuussa 2006 Salcido teki kolmivuotisen tulokassopimuksen Anaheim Ducksin kanssa. Hän siirtyi seuran organisaatioon kaudeksi 2006–2007, jonka Salcido pelasi kokonaan farmijoukkue Portland Piratesissa, AHL:ssä. Kaudella 2007–2008 hän sijoittui tehoilla 11+42=53 liigan puolustajien pistepörssissä toiseksi edellään vain Hartford Wolf Packin Andrew Hutchinson. Salcido pelasi kauden aikana myös AHL:n tähdistöottelussa ja hänet valittiin kauden päätteeksi liigan toiseen tähdistökentälliseen. Kauden 2008–2009 hän pelasi pääasiassa Ducksin uudessa farmijoukkue Iowa Chopsissa, jonka paras syöttäjä ja toiseksi paras pistemies T. J. Trevelyanin jälkeen Salcido oli tehoilla 10+33=43. Hän sijoittui AHL:n puolustajien pistepörssissä kymmenenneksi. Salcido pelasi myös AHL:n tähdistöttelussa. Hän pelasi kauden aikana myös kaksi ensimmäistä NHL-otteluaan tehden niissä yhden syöttöpisteen. Salcido teki NHL-debyyttinsä 20. helmikuuta 2009 vieraissa Detroit Red Wingsia vastaan. Hänestä tuli Anaheim Ducksin seurahistorian ensimmäinen kalifornialaissyntyinen pelaaja joukkueen sijainnista huolimatta.

Heinäkuussa 2009 Salcido teki vuoden mittaisen jatkosopimuksen Ducksin kanssa. Harjoitusleirin jälkeen seura siirsi hänet AHL-joukkue Manitoba Mooseen, jossa Salcido pelasi koko kauden. 

#### Siirtyminen Eurooppaan

Kaudeksi 2010–2011 Salcido siirtyi Eurooppaan ja Tšekin Extraligassa pelaavaan HC Sparta Prahaan. Marraskuussa 2010 hän siirtyi sieltä loppukauden kattaneella sopimuksella SM-liigajoukkue Saimaan Palloon. Joulukuussa Salcido sai lyöntilaukauksen keskisormeensa ja joutui leikkaukseen, mutta helmikuussa hänen kautensa todettiin lopulta päättyneeksi sormeen tulleen infektion vuoksi. Salcido ehti pelata 11 ottelua. Kesäkuussa 2011 hän teki vuoden mittaisen jatkosopimuksen SaiPan kanssa.

Kaudella 2011–2012 Salcido oli SaiPan tehokkain puolustaja tehoilla 5+23=28. Hän pelasi yhdeksää ottelua vaille kauden kaikki runkosarjaottelut, vaikka Salcido kärsi kauden aikana sekä alaraajavammasta lokakuussa 2011 että maaliskuussa 2012 runkosarjan neljänneksi viimeisessä ottelussa tulleesta käsivammasta. Hänen kautensa päättyi siihen, kun SaiPankin kausi päättyi runkosarjaan. Heinäkuussa 2012 Salcido teki taas vuoden mittaisen jatkosopimuksen joukkueen kanssa. Hän liittyi SaiPan vahvuuteen vasta lokakuun alussa ja oli myös lyhyen loukkaantumisen takia sivussa hetken, jonka takia Salcido pelasi vain 36 runkosarjaottelua. Hän teki niissä kuitenkin suhteellisen hyvät tehot 7+20=27, joilla Salcido oli SaiPan paras syöttäjä ja jakoi joukkueen sisäisen pistepörssin kolmannen sijan Roberts Jekimovsin ja Jaakko Rissasen kanssa. Hän jakoi koko SM-liigan puolustajien pistepörssin viidennen sijan KalPan Adam Masuhrin ja HIFK:n Toni Söderholmin kanssa.

Salcido siirtyi kaudeksi 2013–2014 KHL-joukkue Amur Habarovskiin. Joulupäivänä 25. joulukuuta 2013 joukkue kuitenkin purki hänen sopimuksensa pelillisistä syistä, kun 23 runkosarjaottelua toi neljä tehopistettä ja heikohkon teholukeman -7. Runsas viikko myöhemmin tammikuussa 2014 Salcido palasi loppukaudeksi SM-liigaan ja siirtyi JYPiin.

Kaudeksi 2014–2015 Salcido palasi vuoden mittaisella sopimuksella SaiPaan. Hän oli joukkueen toiseksi paras pistemies tehoilla 12+23=35, joilla Salcido jakoi koko SM-liigan puolustajien pistepörssin voiton Ässien Esa Lindellin ja Tapparan Teemu Aallon kanssa. Kaudeksi 2015–2016 hän siirtyi kaksivuotisella sopimuksella Saksan DEL-liigan ERC Ingolstadtiin.

### Maajoukkueura

Salcido edusti Yhdysvaltoja Deutschland Cupissa vuonna 2011.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | Shattuck St. Mary's | USHS | 53 | 8 | 35 | 43 | - | - | - | - | - | - |
| 2003–2004 | Colorado College | NCAA | 12 | 1 | 0 | 1 | 8 | - | - | - | - | - |
| 2004–2005 | Colorado College | NCAA | 38 | 7 | 23 | 30 | 52 | - | - | - | - | - |
| 2005–2006 | Colorado College | NCAA | 42 | 8 | 32 | 40 | 69 | - | - | - | - | - | Kakkostähdistö |
| 2006–2007 | Portland Pirates | AHL | 76 | 7 | 20 | 27 | 80 | - | - | - | - | - |
| 2007–2008 | Portland Pirates | AHL | 71 | 11 | 42 | 53 | 58 | 18 | 0 | 6 | 6 | 18 | Kakkostähdistö |
| 2008–2009 | Iowa Chops | AHL | 76 | 10 | 33 | 43 | 108 | - | - | - | - | - |
|  | Anaheim Ducks | NHL | 2 | 0 | 1 | 1 | 0 | - | - | - | - | - |
| 2009–2010 | Manitoba Moose | AHL | 68 | 8 | 10 | 18 | 50 | 5 | 0 | 1 | 1 | 6 |
| 2010–2011 | HC Sparta Praha | ČEL | 23 | 2 | 1 | 3 | 38 | - | - | - | - | - |
|  | SaiPa | SM-liiga | 11 | 1 | 4 | 5 | 12 | - | - | - | - | - |
| 2011–2012 | SaiPa | SM-liiga | 51 | 5 | 23 | 28 | 81 | - | - | - | - | - |
| 2012–2013 | SaiPa | SM-liiga | 36 | 7 | 20 | 27 | 49 | 3 | 1 | 1 | 2 | 4 |
| 2013–2014 | Amur Habarovsk | KHL | 23 | 1 | 3 | 4 | 67 | - | - | - | - | - |
|  | JYP | SM-liiga | 24 | 3 | 12 | 15 | 16 | 7 | 0 | 3 | 3 | 8 |
| 2014–2015 | SaiPa | SM-liiga | 59 | 12 | 23 | 35 | 48 | 7 | 0 | 3 | 3 | 0 |
| 2015–2016 | ERC Ingolstadt | DEL | 32 | 4 | 13 | 17 | 37 | 2 | 0 | 0 | 0 | 2 |
| 2016–2017 | ERC Ingolstadt | DEL | 52 | 3 | 19 | 22 | 32 | 2 | 0 | 1 | 1 | 0 |
| 1 kausi | yhteensä | KHL | 23 | 1 | 3 | 4 | 67 | - | - | - | - | - |
| 5 kautta | yhteensä | SM-liiga | 181 | 28 | 82 | 110 | 206 | 17 | 1 | 7 | 8 | 12 |
| 1 kausi | yhteensä | NHL | 2 | 0 | 1 | 1 | 0 | - | - | - | - | - |
| 4 kautta | yhteensä | AHL | 291 | 36 | 105 | 141 | 296 | 23 | 0 | 7 | 7 | 24 |
| 2 kautta | yhteensä | DEL | 84 | 7 | 32 | 39 | 69 | 4 | 0 | 1 | 1 | 2 |
| 1 kausi | yhteensä | ČEL | 23 | 2 | 1 | 3 | 38 | - | - | - | - | - |

Lähteet
-------

* Brian Salcido The Internet Hockey Databasessa (englanniksi)
* Brian Salcido Legends of Hockey -sivustolla (englanniksi)
* Brian Salcido *Elite Prospects*. Everysport Media Group AB.  (englanniksi)

### Viitteet

1. ↑  Brian Salcido - Jatkoaika.com - Kaikki jääkiekosta (Arkistoitu – Internet Archive)
2. 1 2 3 4 5  Brian Salcido *Elite Prospects*. Everysport Media Group AB.  (englanniksi)
3. 1 2  Brian Salcido The Internet Hockey Databasessa (englanniksi)
4. ↑  Ducks Sign Brian Salcido  2.8.2006. ANAHEIM, Calif.:  Anaheim Ducks. Viitattu 24.7.2014. (englanniksi)
5. ↑  Anaheim Ducks at Detroit Red Wings - 02/20/2009  20.2.2009. Anaheim Ducks. Viitattu 24.7.2014. (englanniksi)
6. 1 2  Brian Salcido Legends of Hockey -sivustolla (englanniksi)
7. ↑  Ducks Sign Salcido to One-Year Deal  6.7.2009. Anaheim Ducks. Viitattu 24.7.2014. (englanniksi)
8. ↑  Sparta získala dalšího zámořského obránce, přichází Brian Salcido!  14.7.2010. Praha:  HC Sparta Praha. Viitattu 24.7.2014. (tšekiksi)
9. ↑  Richard Lintner ja Brian Salcido Lappeenrantaan  29.11.2010. Jatkoaika.com. Viitattu 24.7.2014.
10. ↑  Aarnio ja Salcido loppukauden sivussa  29.11.2010. Jatkoaika.com. Viitattu 24.7.2014.
11. ↑  SaiPalle tukku pelaajasopimuksia  30.6.2011. Jatkoaika.com. Viitattu 24.7.2014.
12. ↑  SaiPan Salcido sairauslomalle  15.10.2011. Jatkoaika.com. Viitattu 24.7.2014.
13. ↑  Salcidon kausi paketissa  7.3.2012. Jatkoaika.com. Viitattu 24.7.2014.
14. ↑  Salcido jatkaa SaiPassa  10.7.2012. Jatkoaika.com. Viitattu 24.7.2014.
15. ↑  Rissanen sivussa viikkoja  13.10.2012. Jatkoaika.com. Viitattu 24.7.2014.
16. ↑  "Амур" подписал контракт с защитником-легионером  13.3.2013. Хоккейный Клуб «Амур».  Arkistoitu 23.6.2013. Viitattu 24.7.2014. (venäjäksi)
17. ↑  Изменения в составе "Амура"  25.12.2013. Хоккейный Клуб «Амур».  Arkistoitu 28.2.2014. Viitattu 24.7.2014. (venäjäksi)
18. ↑  Salcido siirtyy JYPiin  2.1.2014. Jatkoaika.com. Viitattu 24.7.2014.
19. ↑  Kulttipuolustaja Salcido palaa Lappeenrantaan  24.7.2014. Jatkoaika.com. Viitattu 24.7.2014.
20. ↑  Salcido vaihtaa Lappeenrannan Saksaan  20.5.2015. Jatkoaika.com. Viitattu 21.5.2015.
21. ↑  Brian Salcido USA:n maajoukkueeseen *Etelä-Saimaa*.  1.11.2011. Sanoma Lehtimedia Oy.  Arkistoitu 24.9.2015. Viitattu 24.7.2014.